CELEX: 62019TN0732
Language: fi
Date: 2019-10-25 00:00:00
Title: asia T-732/19: Kanne 25.10.2019 – PNB Banka ym. v. SRB

27.1.2020   
            
            
               FI
            
            
               Euroopan unionin virallinen lehti
            
            
               C 27/36
            
         
      Kanne 25.10.2019 – PNB Banka ym. v. SRB
      (asia T-732/19)
      (2020/C 27/45)
      Oikeudenkäyntikieli: englanti
      
         Asianosaiset
      
      
         Kantaja: PNB Banka AS (Riika, Latvia) ja kymmenen muuta kantajaa (edustaja: asianajaja O. Behrends)
      
         Vastaaja: Yhteinen kriisinratkaisuneuvosto (SRB)
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan 15.8.2019 tehdyn SRB:n päätöksen, joka koskee pankkia X ja joka annettiin samana päivänä julkisesti tiedoksi lehdistötiedotteessa ja ilmoituksessa, joihin sisältyy tiivistelmä mainitusta päätöksestä
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat neljääntoista kanneperusteeseen.
      
                  1.
               
               
                  Ensimmäinen kanneperuste, joka perustuu siihen, että SRB:llä ei ollut toimivaltaa tehdä riidanalaista päätöstä.
               
            
                  2.
               
               
                  Toinen kanneperuste, joka perustuu siihen, että riidanalaista päätöstä ei ollut sallittua tehdä.
               
            
                  3.
               
               
                  Kolmas kanneperuste, joka perustuu siihen, että EKP otti tosiseikat huomioon vääristyneellä tavalla ja jätti noudattamatta velvollisuuttaan arvioida puolueettomasti ja objektiivisesti kaikkia merkityksellisiä tosiseikkoja.
               
            
                  4.
               
               
                  Neljäs kanneperuste, joka perustuu siihen, että riidanalaiseen päätökseen liittyy useita virheitä, jotka liittyvät SRB:n myöhempiin päätöksiin.
               
            
                  5.
               
               
                  Viides kanneperuste, joka perustuu siihen, että riidanalaiseen päätökseen liittyy menettelyä koskeva virhe, koska se perustuu lainvastaiseen paikan päällä tehtyyn tarkastukseen.
               
            
                  6.
               
               
                  Kuudes kanneperuste, joka perustuu siihen, että riidanalaisella päätöksellä loukataan suhteellisuusperiaatetta.
               
            
                  7.
               
               
                  Seitsemäs kanneperuste, joka perustuu siihen, että riidanalainen päätös ei sisällä asianmukaisia perusteluja.
               
            
                  8.
               
               
                  Kahdeksas kanneperuste, joka perustuu siihen, että riidanalaisella päätöksellä loukataan kantajan oikeutta tulla kuulluksi.
               
            
                  9.
               
               
                  Yhdeksäs kanneperuste, joka koskee sitä, että riidanalainen päätös perustuu EKP:n lainvastaiseen päätökseen, jossa se vastusti pankin X hankintaa.
               
            
                  10.
               
               
                  Kymmenes kanneperuste, joka perustuu siihen, että riidanalaisella päätöksellä loukataan yhdenvertaisen kohtelun periaatetta.
               
            
                  11.
               
               
                  Yhdestoista kanneperuste, joka perustuu siihen, että riidanalaisella päätöksellä loukataan oikeusvarmuuden ja luottamuksensuojan periaatteita.
               
            
                  12.
               
               
                  Kahdestoista kanneperuste, joka perustuu siihen, että riidanalaisessa päätöksessä ei oteta huomioon sitä, että kantajien tilanne johtuu pääasiallisesti EKP:n virheellisestä toiminnasta.
               
            
                  13.
               
               
                  Kolmastoista kanneperuste, joka koskee sitä, että riidanalaiseen päätökseen liittyy menettelyä koskeva virhe, koska se perustuu EKP:n arviointiin ja koska EKP ei ole toteuttanut asianmukaisia toimia, jotta olisi poistettu virkamiesten, joilla on intressiristiriita, vaikutus.
               
            
                  14.
               
               
                  Neljästoista kanneperuste, joka perustuu siihen, että EKP on syyllistynyt harkintavallan väärinkäyttöön.